CELEX: 62010CN0263
Language: el
Date: 2010-05-27 00:00:00
Title: Υπόθεση C-263/10: Αίτηση για την έκδοση προδικαστικής αποφάσεως, την οποία υπέβαλε το Tribunalul Gorj (Ρουμανία) στις 27 Μαΐου 2010 — Iulian Andrei Nisipeanu κατά Administrația Fondului pentru Mediu και Direcția Generală a Finanțelor Publice Gorj και Administrația Finanțelor Publice Târgu-Cărbunești

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/22
            
         Αίτηση για την έκδοση προδικαστικής αποφάσεως, την οποία υπέβαλε το Tribunalul Gorj (Ρουμανία) στις 27 Μαΐου 2010 — Iulian Andrei Nisipeanu κατά Administrația Fondului pentru Mediu και Direcția Generală a Finanțelor Publice Gorj και Administrația Finanțelor Publice Târgu-Cărbunești
   (Υπόθεση C-263/10)
   ()
   2010/C 234/35
   Γλώσσα διαδικασίας: η ρουμανική
   
      Αιτούν δικαστήριο
   
   Tribunalul Gorj
   
      Διάδικοι στην υπόθεση της κύριας δίκης
   
   
      Προσφεύγων: Iulian Andrei Nisipeanu
   
      Καθών: Administrația Fondului pentru Mediu και Direcția Generală a Finanțelor Publice Gorj και Administrația Finanțelor Publice Târgu-Cărbunești
   
      Προδικαστικά ερωτήματα
   
   
               1)
            
            
               Ερωτάται αν το άρθρο 110 της Συνθήκης για τη λειτουργία της Ευρωπαϊκής Ενώσεως έχει την έννοια ότι οι εισάγοντες δυσμενή διάκριση εσωτερικοί φόροι τους οποίους απαγορεύει η ως άνω διάταξη περιλαμβάνουν και τον φόρο ο οποίος θεσπίστηκε στη ρουμανική νομοθεσία με το επείγοντος χαρακτήρα διάταγμα αριθ. 50, της 25ης Απριλίου 2008, περί καθιερώσεως φόρου λόγω ρυπάνσεως από τα αυτοκίνητα οχήματα, όπως αυτό τροποποιήθηκε με το επείγοντος χαρακτήρα διάταγμα αριθ. 208 της 8ης Δεκεμβρίου 2008, το υπ’ αριθ. 208 επείγοντος χαρακτήρα διάταγμα της 11ης Δεκεμβρίου 2008, το υπ’ αριθ. 7 επείγοντος χαρακτήρα διάταγμα της Φεβρουαρίου 2009 και το υπ’ αριθ. 117 επείγοντος χαρακτήρα διάταγμα της 30ής Δεκεμβρίου 2009.
            
         
               2)
            
            
               Ερωτάται αν το άρθρο 110 της Συνθήκης για τη λειτουργία της Ευρωπαϊκής Ενώσεως παρέχει στη Ρουμανία τη δυνατότητα, μέσω της εθνικής κανονιστικής ρυθμίσεως, να εισαγάγει, με το υπ’ αριθ. 50 επείγοντος χαρακτήρα διάταγμα του 2008, το οποίο άρχισε να ισχύει από 1ης Ιουλίου 2008, το κριτήριο της «πρώτης ταξινομήσεως στη Ρουμανία», όπως προβλέπει το άρθρο 4, στοιχείο a, του διατάγματος και αν το εν λόγω κριτήριο αποτελεί αντικειμενικό προαπαιτούμενο σύμφωνα με τις διατάξεις της Συνθήκης.
            
         
               3)
            
            
               Ερωτάται αν το άρθρο 110 της Συνθήκης για τη λειτουργία της Ευρωπαϊκής Ενώσεως επιτρέπει στη Ρουμανία, ως κράτος μέλος της Ευρωπαϊκής Ενώσεως, να εφαρμόσει από 1ης Ιουλίου 2008 τον φόρο λόγω ρυπάνσεως επί των μεταχειρισμένων οχημάτων τα οποία εισάγονται από την Ευρωπαϊκή Ένωση ή προέρχονται από ενδοκοινοτική αγορά και ταξινομούνται για πρώτη φορά στη Ρουμανία, εξαιρουμένων των μεταχειρισμένων οχημάτων τα οποία αγοράζονται στη Ρουμανία.
            
         
               4)
            
            
               Ερωτάται αν το άρθρο 110 της Συνθήκης για τη λειτουργία της Ευρωπαϊκής Ενώσεως παρέχει στη Ρουμανία τη δυνατότητα να απαλλάσσει, σύμφωνα με την προπαρατεθείσα νομοθεσία, από την καταβολή του φόρο λόγω ρυπάνσεως αποκλειστικά τα «οχήματα M1 τα οποία εμπίπτουν στην κατηγορία ρυπάνσεως Euro 4, με κυλινδρισμό μη υπερβαίνοντα τα 2 000 cm3 και όλα τα οχήματα N1 τα οποία εμπίπτουν στην κατηγορία ρυπάνσεως Euro 4, και έχουν ταξινομηθεί για πρώτη φορά στη Ρουμανία ή σε άλλα κράτη μέλη της Ευρωπαϊκής Ενώσεως κατά το χρονικό διάστημα από 15 Δεκεμβρίου 2008 έως 31 Δεκεμβρίου 2009», χωρίς η ίδια απαλλαγή να προβλέπεται για τα καινουργή οχήματα με διαφορετικά χαρακτηριστικά γνωρίσματα από τα προαναφερόμενα.
            
         
               5)
            
            
               Ερωτάται αν το άρθρο 110 της Συνθήκης για τη λειτουργία της Ευρωπαϊκής Ενώσεως έχει την έννοια ότι επιτρέπει στη Ρουμανία να προστατεύει την εθνική αυτοκινητοβιομηχανία, δοθέντος ότι ο φόρος λόγω ρυπάνσεως καταβάλλεται μόνον για τα μεταχειρισμένα αυτοκίνητα τα οποία εισάγονται και ταξινομούνται από την Ευρωπαϊκή Ένωση ή αποτελούν προϊόν ενδοκοινοτικής αγοράς, ενώ δεν οφείλεται για τα μεταχειρισμένα αυτοκίνητα τα οποία έχουν ήδη ταξινομηθεί στη Ρουμανία και αποτελούν αντικείμενο μεταπωλήσεως στην επικράτειά της.
            
         
               6)
            
            
               Ερωτάται αν οι προπαρατεθείσες καταστάσεις επάγονται επιβάρυνση εισάγουσα δυσμενή διάκριση και απαγορευόμενη από τις διατάξεις του άρθρου 110 της Συνθήκης για τη λειτουργία της Ευρωπαϊκής Ενώσεως, αν το κριτήριο της «πρώτης ταξινομήσεως στη Ρουμανία», όπως προβλέπει το άρθρο 4, στοιχείο a, του επείγοντος χαρακτήρα διατάγματος αριθ. 50/2008 δεν μπορεί να εκληφθεί ως αντικειμενικό σε σχέση με τον δεδηλωμένο σκοπό της θεσπίσεως φόρου λόγω ρυπάνσεως, ήτοι της εφαρμογής της αρχής «ο ρυπαίνων πληρώνει», και αν ο φόρος, ο οποίος συνδέεται με το ανωτέρω κριτήριο, προστατεύει την εγχώρια παραγωγή των καινουργών αυτοκινήτων καθώς και την εσωτερική αγορά των μεταχειρισμένων οχημάτων.